Jami’an Tsaro Sun Daidaita Akalar Zaben Cike Gurbi Na Kano — Leadership Hausa Newspapers
Jami’an Tsaro Sun Daidaita Akalar Zaben Cike Gurbi Na Kano
Wakilanmu
Bayanan da ke fito wa daga jihar Kano sun nuna cewa, jami’an tsaro sun dauki matakan gaggawa wajen tabbatar da cewa komai ya tafi daidai a guraren da a ka kusan samun tangarda a yayin gudanar da zabukan cike gurbi na jihar da a ke gudanarwa a yau Asabar.
Tun da fari dai an samu rahotannin da ke nuni da cewa, a wasu daga cikin mazabun an so a samu hargitsi sakamakon zafin da bangarori biyu na manyan jam’iyyun jihar da ke fafatawa, APC da PDP, magoya bayansu su ka dauka.
An ruwaito rahotannin da ke nuni da cewa, jami’an tsaron sun kama kwamishinan ayyuka na musamman Muntari Ishak Yaksai, da dan majalisar dokoki na jiha Bappa Babba Dan’Agundi, amma daga bisani rundunar ‘yan sanda ta karyata hakan.
Bugu da kari, an samu hargitsi a wasu gurare na fashe-fashen kawuna. To, amma mafi yawan akwatinan zaben, an gudanar da komai lafiya ba tare da samun tashin-tashina ba.
Yanzu dai bayanai sun nuna cewa, komai ya lafa, bayan da jami’an tsaro su ka hana bangarori biyun tayar da kayar baya a rumfunan zaben da ake da matsaloli watakila saboda ganin alamun faduwa.
A tattaunawarsa da manema labarai, mukaddashin shugaban ‘yan sanda na kasa mai kula da zaben na Kano, DIG Antony Micheal Ogbizi, ya ce, “a Gama da ke karamar hukumar Nassarawa an samu fitowar jama’a sosai kuma zaben ya tafi lafiyar kalau.
“A ‘yan kalilan din wasu guraren inda a ka samu ‘yar tunja-tunja, mun shiga tsakani, don dawo da zaman lafiya.”
Ya kara da cewa, “ba su samu rahoton kawo ‘yan daba a zaben ba. Mu na da isassun ‘yan sanda. Jita-jitar cewa an kama wasu kwamishinoni karya ce tsagwaronta.”
Related Topics:KanopoliticsSiyasa
An Kone Ofishin INEC Tare Da Kama ‘Yan Sanda Shida A Jihar Ebonyi
An Samu Fitowar Masu Zabe Da Yawa A Zaben Cike Gurbin Kano
Wakilin ‘Yan China Mike Zhang Ya Raba Tallafi A Kano
Yau Sarkin Kano Zai Biya Wa Fursunoni Tara
Kakakin Majalisa: Matasan Arewa Na Goyo Bayan Xan Qabilar Ibo Na APC
Wasika Zuwa Ga Gwamna Ganduje: Bayan Tiya Akwai Wata Cacar!
Akwai Alkawari Tsakanina Da Jagororin APC Kan Kujerar Sakataren Jam’iyya – M. B. Mustapha
DA DUMI-DUMINSA: Rikicin Shugabancin Majalisa: An Rugurguza Sandar Majalisa A Jigawa
LABARAI24 mins ago
Atiku Ya Gabatarwa Kotu Shaidar Faifen Bidiyo
LABARAI27 mins ago
An Damke Mutum 24 Dake Fasa Kaurin Shinkafa A Kwara
Kimanin ‘Yan Bindiga 300 Ne Suka Kai Hari Jiya a Kauyukan Katsina
Obasanjo Ya Rubutawa Buhari Sabuwar Wasika
Gwamnatin Zamfara Ta Bada Eka 300 Don Shirin Rugar Fulani
Taskar Rayuwa2 days ago